
ije dosta, što se Hrvatstvo ima boriti s raznim tuđjim ele¬ 
mentima u našoj otačbini, da očuva svoju narodnost i svoj 
opstanak, već se u najnovije vrieme eto pojavila još i neka 
domaća struja, koja teži za tim, da našu mladež posvema pokvari, 
da joj iščupa iz srca smisao za moral, religiju, domoljublje i ina 
plemenita čuvstva i svojstva. 

Pokretači te struje jesu neki mladji hrvatski književnici i ne- 
književnici te slikari, rodjeni Hrvati. 

Sav hrvatski naobražen sviet ogorčen je radi toga nastojanja, 
te svaki pravi Hrvat osudjuje što oštrije može novu tu zabludu. Ipak 
neće nitko, da tomu na put stane, da Hrvatima obrazloži, kakva im 
pogibelj prieti od te struje. Svaki čeka, da bi se već tko jednom 
podigao, koji bi zapriečio, da se ono ne ruši, što su naši djedovi 
sazidali, te što je služilo kao čvrst bedem i branik za uzdržanje 
morala i patriotičkih krieposti u hrvatskom narodu. Ali dok jedan 
na drugoga čeka, da podigne svoj glas, dotle su ti rušitelji onoga, 
što postoji, već zamamili, zaveli i predobili jedan dio naše mladeži. 

Prije je ta družba samo potajno radila, rujući i huškajući našu 
mladež, no sada podiže ona smjelo svoju glavu, te obielodanjuje 
svoje moralu pogubne proizvode. 

Držeći, da tu nije više oklievati, složismo se nekolicina hrvat¬ 
skih književnika, pedagoga i umjetnika, da narod hrvatski upozorimo 
na pravac te nove literature i te nove slikanje. 



Tiskara C. Albrecht (Jos. TVittasek), Zasrali« 


— 4 — 


— 5 — 


Čitatelj će jamačno pitati: A jesu li pokretači te nove struje 
po zvanju književnici i umjetnici, te imadu li potrebnu stručnu pripravu? 

To su vam ponajviše ljudi, koji nemaju ni kakve umjetničke 
stručne naobrazbe ili samo veoma manjkavu, no imadu drzovitost 
zastupati -književnost i umjetnost, koju nisu nikada učili ni teoretički 
ni praktički. Ono o čem pišu, što zagovaraju, što krituzuju, ne spada 
na ono, što su stručno učili, nego spada u onaj kut njihovog znanja 
i umienja, u kojemu su potpuno nevješti. No pošto se oni u svojoj 
struci nikako ne mogu ni čim istaknuti, to su se postavili na čelo 
književnosti i umjetnosti kao vodje, ne bi li postigli, da sviet o 
njima govori bilo to i s posmjehom, porugom i prezirom. Tim ljudima 
nije do toga stalo, da koriste našemu napretku, kako koriste patrio- 
tični agitatori za umjetnost i književnost, nego im je stalo samo 
do toga, da se zna, da su i oni na svietu. 

Takva čeljad nije vam nikada napisala valjan roman, spjevala 
valjanu pjesmu, nikada imala kist u rukama; ali da sviet nekako 
zavara svojim tobožnjim oštroumljem, proglašuje sve ono, što se 
dosele u nas proizvelo, kukavnim. Neki opet, koji su vješti u svom 
radu, tvoreći umjetnička djela, dadu se voditi od neukih, jer žude 
samo za tim, da iznesu posve novo, jer osjećaju sami u sebi, da 
nemaju toliko dara i toliko sposobnosti, da bi mogli ono, što postoji, 
unapriediti, reformisati, usavršiti. Ne treba, da bude njihovo novo 
zdravo, estetično, obrazovno, odgojno, koristno, milo —, nego samo 
da bude nečuveno, »noch nicht dagewesen«, bilo to bljutavo 
i ogavno, škodilo to čovječjem društvu i otačbini koliko mu drago. 

To gramzenje za originalnošću uneseno je u Hrvatsku od tudjih 
agitatora, koji idu za tim, da sprieče Hrvate u njihovom naravnom 
razvitku, da im otruju krv i mozak i da nadju za svoje — svakom 
se moralu i pameti rugajuće proizvode »Absatzgebiet« u Hrvatskoj. 
Da to postići mogu, da Hrvati budu robovi tudjih grieha, nastojali 
su, da predobiju za se hrvatske književnike i slikare Hrvate. Ta, 
zašto bi baš Hrvati ostali moralno čisti, kada su ti tudji agitatori 
do skrajnosti pokvareni ? Zašto ne bi i' Hrvati okusili toga otrova, 
koji oni preporučuju kao novi liek ? 

Oni sude ovako: Sve novo ima neku privlačivu silu, a Hrvati 
ne će namah razumjeti, kamo mi smjeramo tom novotarijom. Mi ćemo 
im s početka laskati, osobito pako njihovim umjetnicima ; no kada se 
ovi jednom osvieste, i mi se već dostanemo hrvatskog novca, govorit 
ćemo već drukčije. Najprije valja demoralizovati a onda gospodovati. 


Naši 'hrvatski secesioniste, to jest rušitelji dosadašnje kulture, ne 
predvidjaju to, dapače oni niti ne pojme pravi zadatak liepe litera¬ 
ture i liepih umjetnosti, jer drukčije ne bi sliedili te razvratnike. 

Da to uzmognem dokazati razdielio sam ovaj spis u šest malih 
odsjeka, te ću u njima govoriti o glavnim uvjetima, kojima mora 
svako umjetničko djelo da zadovolji. 

Liepo. 

Secesioniste kao da ne znadu, da se liepa knjiga (belletristico) i 
liepe umjetnosti (belle arti) zato zovu liepim, što imadu pretežno 
prikazivati liepo, ono liepo, što se u kulturnim narodima 
smatralo i smatra liepim. 

Ljepota nije ništa apsolutnoga, ništa posebice postojećega, već 
je izraz čuvstava kulturnih naroda isto tako, kako je znanost izraz 
mišljenja tih naroda. Svaki bo narod misli po jednakim logičnim 
načelima, a zato će i do toga doći, da će biti znanost svih naroda 
jedna te ista. Ali drugačije se ima s čuvstvovanjem, budući da svaki 
kulturni narod drukčije čuvstvuje, i to prema svojoj rasi, svom tem¬ 
peramentu, prema svojim vanjskim prilikama, svom religioznom 
mišljenju i odgoju, te prema tomu, u kakvom su razmjerju razvijena 
svojstva uma i fantazija toga naroda. 

Da umjetnost odgovara pojmu ljepote kojega naroda, te da taj 
narod može razumjeti umjetničko djelo, treba da umjetnik pazi na 
način čuvstvovanja toga kulturnoga naroda. 

Čuvstvovanje naroda ne mienja se ni lako ni brzo, pošto se 
ne mienjaju naprečac ni uzroci toga čuvstvovanja Umjetnost, koja ima 
izražavati to čuvstvovanje, može po tom ostati kroz stoljeća na istom 
stepenu, bio taj stepen visok ili nizak, i to zato, jer se razvija tra¬ 
dicionalno. 

Starogrčko kiparstvo osnovano je na istoj tradiciji i ostalo je na 
istoj visini od Phidije sve do Lyssipa, te je prešla i u Rim, gdje je 
evala u znatnoj savršenosti do Hadrianove dobe. Može se dakle reći, 
da se grčko kiparstvo održalo i na vrlo visokom stepenu savršenosti 
sasvim tradicionalno. 

I niski stepen umjetnosti razvija se i drži tradicionalno. Tako 
su se primjerice u bizantinskom slikarstvu od devetoga stoljeća odr¬ 
žali ružni tipovi sve do danas, dakle diljem hiljadu godina, a istočna 
crkva smatra nepromjenljivost te tradicije pravim bedemom. 

Kada se slikar ne bi držao te istočne tradicije ili one katoličke 

crkve, otklonio bi pobožan narod jedne i druge crkve slike, koje nisu 
izvedene po postojećoj njihovoj tradiciji. 

Ako pravo uzmemo, temelji se čuvstvovanje i tradicija kojega 
naroda na plemenskom individualitetu i na navici toga naroda, jer i 
odgoj je navika. Pa zato i mislim, da bismo mogli reći, da i pojam 
ljepote kojega naroda ovisi o tom. A jer je taj pojam jedan dio 
bića toga naroda, zato i ne smije umjetnik lakoumno rušiti tradicio¬ 
nalni taj pojam samo zato, jer je tradicija, nego je dužan, da taj pojam 
o ljepoti što savjestnije uvaži. 

Hrpa pretjeranih umjetnika neće nikada moći nametnuti svoje hire 
jednomu narodu, jer će ih ovaj otklanjati sve dotle, dok ne budu 
pravi tumač čuvstvovanja toga naroda. 

Moda u nošnji mienja doduše svaki čas oblike, ali to nije izraz 
narodnih čuvstava, nego dokaz nestašnosti i želje nekih ljudi, obično 
spekulanta, da obrate po što po to pozornost na se, i da dodju, ne 
svojim umjetničkim genijem, nego ekstravagancijama do kojega groša. 
Izraz estetskog čuvstvovanja narodnoga zrcali se u narodnoj nošnji, 
pa zato ima ova, ne pako modna nošnja, umjetničke vriednosti. Istina 
je, da se i narodna nošnja mienja, pa i drugi tradicionalni oblici, ali 
i ovi se mienjaju samo polako i postepeno, a ne skočimice; mienjaju 
se pako tako, da su uviek u skladu s razvojem narodnog čuvstvovanja. 

Razvoj tradicionalnih oblika ne isključuje prava, da umjetnik 
ne bi smio tehniku tih oblika dotjerati i usavršiti, jer to spada na 
napredak. Ali htjeti sve uništiti, prezirati i takvo novo stvoriti, koje 
bi namah bilo tako^savršeno, kako ono, što postoji, to će reći sama 
sebe precienjivati. Čovjek bi morao imati gotovo božjih svojstava i 
božje snage, da stvori u jedan mah takvu novu kulturu, koja bi bila 
sadašnjoj kulturi ravna, ili čak bolja od nje. 

Najnoviji slikari zaista si utvaraju, da imadu božjih svojstava i 
božje moći, pa zato hoće da budu umjetnički anarkiste. U nji¬ 
hovom glasilu Ver Sac rum pišu u ovogodišnjem prvom broju na 
stranici 6. »Wir brauchen in erster Linie die nothwendigen Krafte 
der Zerstorung und Vernichtung. Auf morschem Untergrund kann 
man nicht bauen. Geschieht diess, dann erst wird der heilige Friihling 
heranbrechen.« — Kolika li drzovitost! Michel Angelo, Correggio, 
Raphael, Tizian — Rubens, Van Dyk, Rembrandt, Van der Heyden, —; 
Guido Reni, Poussin, Leusuer, Louis David itd. svi ti umjetnici da 
su »morscher Untergrund«! 

Time hoće secesioniste da kažu : Mi novi slikari, jedini umjetnici 
svieta, sami smo Bogovi, jedan je veći a drugi je manji Bog, ali Bogovi 
smo svi, a kao takovi stvorit ćemo umah na početku samo savršeno. 

Njihova nadutost siže tako daleko, da je samo slikarstvo 
umjetnost, a poezija, glazba — da nije ništa. Za njih je uvreda, 
kada ih tko nazove slikarima; oni su svi sami umjetnici bogom 
nadahnuti i bogom nadareni, te savršeni u svojoj struci, čak i onaj 
od njih, koji je narisao u dugoljastom četverokutu travicu, što niti 
ne postoji u prirodi. A jer ne postoji, zato oni i misle, daje to znak 
ljepote. 

Oni vele : „/ najmanja naša sličica — recimo onu travicu u dugo¬ 
ljastom četverokutu, ili naše inicijale — više vriedi nego ciela « Verešoa- 
ginova izložba (/ /!). Verešćaginove su slike same diletantske fušarije , koje 
smisla nemaju, i koje ne možeš bez kataloga ni razumjeti, dočim su u 
našim slikama same uzvišene ideje, koje nukaju gledaoca da razmišlja, 
ne pako da samo uživa efekt boja i. „Mi ne ćemo prirodu oponašati ili 
čak poljepšavati', što stari pedanti zovu idealizovati, nego mi umjetnici 
slikamo sve onako, kako nam se pokazuje u fantaziji, ili kako mi to 
vidimo kroz prisnu/ (!). S toga se i zovemo impresioniste , to jest 
umjetnici, koji slikaju nabrzo, naprešno (jmprescia), naime po prvom 
utisku ( impressione ). Pri tom nam je svejedno, da li je taj utisak liep, 
oduran ili ružan, a kolorit naravan ili nenaravan : stablo drva bielo. 
lišće crveno, cviet ruže zelen, lišće violetno, ili ciela slika samo u jednoj 
neizrazitoj boji. Nas se to dojmi, nam je upravo to liepo, a mislim, da 
i nama mora biti dozvoljeno nešto smatrati liepim. Samo ludi pointe/iste, 
a to su oni, koji drže do točnosti i do izradjenoga detaila, samo oni će 
sta minuciozna izraditi . J\li nekako samo bacimo svaku ideju na platno. 
Dosta je ako vidiš od glave samo nos i jedno oko. Šta treba detalja! 
Mi novi umjetnici smatramo pointeliste pukim obrtnicima, ne pako geni¬ 
jalnim ljudima, a takav je obrtnik i Verešćagin. Genijalan čovjek ni¬ 
kada ne pravi koncepta, on će s mjesta napisati ili naslikati sve onako, 
kako ga je momenat nadahnuo, a neće mienjati ni slovca ni poteza. Tako 
radimo mi *. 

Nadalje vele oni: «Mi ništa ne dajemo za staro i ludo ono pra¬ 
vilo, da kolorit mora odgovarati raspoložaju ( Stimmung ) t. j. situaciji 
slike, te da se ima utažiti živahnost zadja [Hintergrund), ako je predmet 
nabožan ili žaloban, jer ako gledamo kroz prismu, to se zadj i ne raz¬ 
likuje po boji od objekta. Da li je u naravi tako Hi drukčije, i da li se 
slaze stara škola s našom , to je nama svejedno. Mi idemo našim, po 

genijima naznačenim putem , ne obazirući se ni na ukus općinstva , ni na kri¬ 
tiku, jer mi smo apostoli novoga vieka, a svaki se apostol rado žrtvuje 
za samu stvar*. 

U Ver Sacrumu pišu (I. 9): «Wir streiten nicht fiir und 

mcht gegen die Tradition, da wir gar keine Tradition haben». _ 

Pa šta je onda priroda, što su narodi, što su običaji ? Zar nisu to 
uzori, nije li to vječna tradicija? Ni jedna bo umjetnost ne nalazi u 
prirodi i u ljudskom društvu tolike tradicije koliko upravo slikarstvo. 
Stabla, cvieće, živine, ljudi, formacije kamena, leda — boje tvari i 
stvari, zar nisu to uzori ? 

Iz toga je razabrati, da su ti najnoviji umjetnici fanatizirani 
fantaste, koji samo sliede tifusnu svoju fantaziju a hoće, da se 
nazovu pod svaku cienu umjetnicima, premda su gotovi sliepci. Uz to 
pako nemaju ni toliko čuvstva i smisla za ljepotu, koliko ga ima svaki 
seljak,^ ratar. Jer kada ratar iskrči, uzore, izravna zapušteno zemljište, 
puno šikara i drača, te ovo zemljište razdieli u brazde i poljica 
(grede),. pa kada na tom polju uzrastu razne koristne plodine, te cvatu 
raznolikim bojama, to se seljak divi toj ljepoti, i veseli se, kako je 
prirodu poljepšao. Umjetnost ne smije se osnivati na pukoj fantaziji 
na halucinaciji, na prevari, na laži, nego na istini i. na onom liepom,’ 
što smatraju kulturni narodi liepim.. 

Ružno. 

Najnoviji pjesnici, pripovjedači, dramatičari, glazbenici i slikari 
njemačke anarhističke škole, ne mare da prikažu liepo, nego po 
mogućnosti neliepo i ružno. Oni, koji prikazuju u romanu ili drami 
samo ružne karaktere, izmet ljudskoga drtištva, ni ne misle, kako 
škode time moralnomu usavršenju čovječanstva. Pojedinac, koji čita 
ili vidi u kazalištu predstavljene same hulje i ništarije, te sam nema 
čvrstog moralnog temelja, govorit će samomu sebi: »Prama ovima 
sam ja takav uzoran i savršen stvor, da meni ni ne treba nikakva 
popravka«, te će napokon izgubiti još .i ono dobra, što je dosada u 
njega bilo. Usuprot, ako pisac opisuje izvrstne karaktere, postojane 
u poštenju i ljubavi, požrtvovne za obitelj, za prijatelja, za otačbinu 
ieci ce citalac ili gledalac: »Do takvih vrlina nisam jozte dotjerao 
ni uz najbolju volju, ali nastojat ću, da im budem sličan.« 

To je kršćansko načelo, a to načelo mora da ima i kršćanska 
umjetnost. 

Treba dakako, da u umjetničkom djelu bude i kontrasta, da se 


prikazuju n. pr. u drami uz liepe karaktere i ružni, jer inače ne bi 
ono liepo dosta jako udaralo u oči, a ružno ne bi se uz liepo dosta 
mrzilo. Ali najnoviji pisci ne će da iznesu ni šta liepa; oni se najradje 
valjaju u kaljužini, opisujući samo pokvarene slojeve čovječjeg društva. 
Griehe i gnezne čine, što ih iznose, ako i ne opravdavaju, ali ih 
niti ne osudjuju. Neviernost u ljubavi, kriva prisega, preljub neza¬ 
hvalnost napram roditeljima, dobročiniteljima, izdajstvo napram 
domovini, krivoboštvo i samoubijstvo i drugi slični griesi, to su jedine 
teme, koje obradjuju, a krivnja ostaje nekažnjena. Pa ako sve to i 
ne piikazuju tako, kao da bi to preporučivali, to ipak nema ništa u 
njihovim radnjama utješljiva niti plemenita, kamo li liepa i uzorna. 
U ^njihovim je očima cieli sviet tako pokvaren, da drže, da i nema 
više pravednoga i poštenoga čovjeka. Sve je. ružno i obsceno od 
početka do kraja. A to da je liepa knjiga? To da je obrazovna 
umjetnost? 

Cicero veli: »Ima umjetničkih djela, koja su po formi liepa, 
ali po sadržaju ružna, a opet takvih, koja su po formi ružna a po 
sadizaju liepa. Ja želim — veli on — da je umjetničko djelo po 
formi i po sadržaju liepo, ali kada bih imao birati medju poluliepim 
birao bih djelo liepe forme«. 

Pa kako najnoviji hrvatski pripovjedači i dramatičari, tako hoće 
i naši slikari, da ružnomu pomognu do pobjede. Jer ne samo da naj¬ 
radje iznose nuditete, nego nastoje, da i ovi budu što ružniji. 

Kada bi čitalac motrio onu prvu golu figuru u prvom broju 
bečkog lista Ver S a eru ma, na koji naši slikari prisižu, bez dvojbe 
bi uskliknuo: »Zar je vriedno bilo naslikati i iznieti mršavu, grbavu 
i ružnu ovu babetinu!« A to bi sigurno rekao i za onu golu žensku 
figuru na trećoj stranici, za koju kažu, da je »Biicherschmuck«. — 
Ne vjerujem, da će i koji autor htjeti i dozvoliti, da se njegova 
knjiga okiti takvim uresom. 

Pravo je rekao profesor visoke tehničke škole u Beču gosp. 
August Prokop u jednom ovogodišnjem predavanju: »Die neue 
Richtung m der Malerei ist die reine Phantasterei, iiberall Fratzen 
und Karrikaturen und ganz nebelhafte, rathselhafte Gebilde; ein 
unentvvirrtes tiefes Chaos«. 

Duboko žalimo naše mlade slikare, Hrvate, inače ljubezne, 
talentirane i poštovanja vriedne ljude, što su se dali zavesti od nje¬ 
mačkih bezdušnih agitatora, te se iznevjerili prijašnjem svojem umjet¬ 
ničkom smjeru, pa tako postali anarkiste pa i sluge tih agitatora. To 

žalimo tim više, što smo se od njih nadali velikim i znamenitim djelima, 
kojima bi mogli sebi i hrvatskomu narodu osvjetlati lice. Nadali smo 
se tomu pako zato, što je opaziti bilo u njihovim prvim umjetničkim 
dokušajima, da imadu smisla i čuvstva za ljepotu, za moral i za 
patriotizam, i što su si već stekli bili unatoč svojoj mladosti, liepu 
vještinu i dobar glas u svojoj struci. 

U modernoj glazbi isto je tako, kako u slikarstvu i u liepoj 
knjizi. Samo ružno, nikad liepo, sami distoni, od kontrasta do kon¬ 
trasta, samo bolestno snatrenje. Nova ta glazba, proizlazeći od 
Niemaca, ne mari za tehnička pravila ni za logiku. Stavci ili pe¬ 
riode ne sastoje se tu od protaze i apadoze, od pitanja i odgovora, 
nego od samih fragmenata stavaka bez umirljivog momenta dovršene 
misli, bez signature stalne temeljne glasovieti. Zadatak te nove 
glazbe ne ide za tim, da slušaocu godi, da mu srce razveseli, čuvstvo 
oplemeni, nego za tim, da slušaoca zabezekne, uzruja do skrajnosti, 
umori do zla Boga. Dr. Hanslick reče o toj novoj glazbi : »Sie ist 
das in Musik gesetzte Nervenfieber.« Njemački komponiste, a na čelu 
im Wagner, ne mogavši u posljednjim svojim djelima stvoriti ushitnih 
melodija, istriebili su iz svoje glazbe liepost melodije, pa tako je 
ona postala u cielosti ružna i razvratna. Piev u takvim operama nije 
izraz ushićene duše, nego pjevačko deranje bez kraja i konca. 

Nije moguće, da će se to ludo i ružno u umjetnostima uzdržati 
za dugo. Jer ako je u pojedinim odsjecima ljudske kulture nadvla¬ 
dalo neko vrieme i bezumlje, neukus i razvratnost, to povjest doka¬ 
zuje, da je u drugom odsjeku opet pobiedio razum i plemenitost 
čuvstva. Sigurno će to i sada biti, jer to je regbi vječni zakon. 

Šteta je za svakoga umjetnika pa i za svakoga inog radnika, 
koji služi svojom vještinom i umienjem ludosti i griehu. Za hrvatske 
glazbenike, naročito za komponiste mogu ponosom reći, 
da se nisu priključili anarhističkoj toj struji. 

Jasnoća. 

Jedan od prvih uvjeta svakog umjetničkog proizvoda jest ja¬ 
snoća. — Pogledamo li. kako zadovoljuju tom uvjetu najnoviji knji¬ 
ževnici, vidit ćemo, da je u njih sve izrečeno maglovito, dvoumno, 
zagonetno, zabašureno. Mladić i djevojka, koji nisu »izbiksani« u 
svem onom, što je zabranjeno i griešno, ne mogu onog pisanija ni 
razumjeti, pa ako žele, da razumiju, pitaju obično — ne roditelje 
nego u tom iskusne drugove i družice. Ali pošto je to pisanije često 


tako zabašureno, da ni drugovi ni družice ne mogu pravo odgone- 
nuti smisao, to si tumači rečeno štivo svaki po svom. Pretpostavimo 
li, da si od tih ni jedan ne tumači stvar u opakom smislu, jer kako 
no rieč veli : »tko je čist, tomu se čini sve čisto«, to ipak nema 
nikakve koristi od takve lektire, koju pravo ne razumije. Ostajući 
tako u vječitoj dvojbi, postaje napokon nevjernikom u svakom po¬ 
gledu, ili se posve okani čitanja, podivlja, jer nema regulatora, nema 
razjasnitelja. 

Još je gore u najnovijoj slikariji, koja ne zaslužuje ni nazov 
slikarstva, a kamo li umjetnosti, jer tuj nije ništa jasno, sve je kao 
u dimu, u magli; sve je to puka skica, ništa nije izradjeno u detalju, 
ništa nije dovršeno. Slike secesionista, slikane bojama, čine takav 
dojam, kao da je netko preko njih brisnuo krpom dva tri puta, dok 
su boje još mokre bile. Risarije pako secesionista tako se prikazuju, 
kao da su ih mala djeca našarala olovkom. U V er Sacrumu pa i 
drugdje (!) nalazi se više takvih risarija, koje oni zovu studijama, 
primjerice one na str. 5. i 13., koje imadu prikazati dva krajolika 
(Landschaftsbilder). Druge su risarije, primjerice one na str. 11. i 
20. opet posve zagonetne, te nisu ni za dlaku bolje nego one u 
bečkim prostačkim šaljivim listovima, za koje se risarije pita: »Wo 
ist der Bar? Wo steckt der Dieb ?« itd. 

A takve krajolike da uči naša mladež u školama? — Inicijale i 
arabeske njihove nemaju ni kakva smisla ni ljepote, ter se prikazuju 
kao karišik raznih linija i figura. 

Motrimo li ornamente na rezbarijama i na djelima domaće 
tekstilne industrije hrvatskoga naroda, osvjedočit ćemo se, da naš 
prosti puk imade više smisla za ljepotu i pravilnost, nego ti geni¬ 
jalni umjetnici, koji neće da znadu za tradiciju. Pa ako se na¬ 
laze u arabeskama tih slikara i risara čovječja lica, to nisu lica 
liepa. nego su neprijatna; to su lica ljudih, koji su se preko mjere 
naživili i naužili. 

Slova, koja ti risači, izmišljaju i štamparima narivavaju tako 
su fantastična i nerazumljiva, da čitalac teškom mukom može razli¬ 
kovati a od u, e od o , pa čita U i e d a c mjesto V i e na c, P ej e dini 
brej steji 1 fer. mjesto: pojedini broj stoji 1 for. itd. 

Zar je to ona obrazovna umjetnost, koja treba da se populari¬ 
zira, kada moraš znamenovanje pojedinih pismena istom odgonetati? 
Ili sastoji li možda u toj nejasnosti ona genijalnost nove slikarije, za 
koju secesioniste tvrde, da im gledalac mora misliti? — Najljepše 

je pak pri tom to, što širitelji te slikarije kažu i štampaju, da su 
»suradnici Ver Sacruma prvi umjetnici svieta«, a svaki 
nas znade, da takvih umjetnika (?) ima svaki zakutni ilustrovani listić. 

Kada su književnici novijega doba nastojali, da izraze svoje misli 
što jasnije i razumljivije, da opišu i jasno protumače i znanstveno 
težak predmet, i kada su napustili arapsku i bizantsku maglovitost, 
preopširnost i suvišne detalje, svaki se naobražen čovjek radovao toj 
reformi, tom napretku. — Čitao sam nekoć u jednom romanu Walter 
Scotta opis jedne livade, kojim je pisac zapremio deset štampanih 
stranica. Liepo su bili izradjeni detalji, ali bilo ih je toliko, da si 
na glavni predmet gotovo zaboravio, te tako izgubio totalni utisak 
te livade. U nekih starijih pisaca bilo je tako, kako je rekao Gra- 
tiano u Shakespearovom »Mletačkom trgovcu«: Sadržaj njegovog 
govora naliči dvima pšeničnim zrnima, koja su sakrivena u dva snopa 
slame, tiažiš ih cieli dan, dok ih nadješ, a kad si ih našao, vidiš, 
da nisu bila vriedna, što si ih tražio«. 

Ako takvoj preopširnosti, maglovitosti, ili takvoj praznoći na 
put staneš, te metneš u svoj govor ili opis mjesto žvakanja pustih 
rieči, misli, jezgrovite misli i to jasno izrečene, tada si staro refor- 
misao i književnost unapriedio, usavršio. Ali maglovito još maglo- 
vitijim činiti, to nije napredak, to je nazadak. 

I tomu su se narodi radovali, kada je lirska poezija udarila u 
svježiji glas i okanila se milelalenja, pukog i bezsmislenog stiho- 
gradjenja, a epika upotriebila življi kolorit i krepčiji glas mjesto 
pukog i suhoparnog nabrajanja činjenica. Ali unatoč tim reformama 
ipak nisu ti pjesnici napustili temeljnih pravila svoje umjetnosti. Oni 
nisu prijašnje pjesništvo stavili na glavu, nisu na početku stiha 
stavili rimu, nisu pisali stihove u vijugastoj liniji mjesto u ravnoj, nisu 
na kraju izreke pisali veliko slovo, ili upotriebili slične ludorije, 
kakvih je vidjeti u fantastičnim slikama secesionista. 

Kada su slikari novijega doba (ne najnovijega!) počeli slikati zadj 
slika svjetlim bojama mjesto tamnim, a obrevši nove mješaline boja 
počeli u opće upotrebljavati življe boje nego stari slikari, te uzevši 
slikati svetu obitelj, izabrali uzorima najljepša lica živućih ljudi: 
svaki se radovao toj jasnoći i toj ljepoti. 

A kako slikaju sadašnji secesioniste? •— — Slikaju tako, da 
ni jedna njihovih slika nije jasna, nego zamuljena u izvedbi, i nera¬ 
zumljiva po sadržaju. Tom nejasnoćom i nerazumljivošću hoće oni 


da im budu slike nekako mirakulozne, ne znajući da gledaoci 
nazrievaju u toj metodi afektaciju i fantasteriju, kojom se obično 
prikriva neznanje i neumienje. I neki mladi pisci hrvatski, pišući o 
posve neznatnim stvarima,udare u ton proroka svetoga pisma, a gla- 
golanje je njihova prazna slama. 

Nema razloga, da u liepoj našoj knjizi oponašamo ni francesku 
tvorbu izreka, u opće franceski stil, u kojem imade više točaka 
nego zareza; još manje pako da oponašamo njemački stil, sa svojim 
neizmjerno dugim periodama. Ne trebamo pako zato da oponašamo 
stil ni kojega naroda, što imademo osebni hrvatski stil, osnovan 
od samoga našega puka, i u jasnosti i krepčini dotjeran po starijim 
hrvatskim piscima, a tada po Vuku, Kurelcu, Trnskomu, I. Mažuraniću, 
J. Jurkoviću, J. E. Tomiću i drugim našim piscima. Taj naš stil treba 
da usavršimo i da još više dotjeramo, ne pako da ga zabacimo, 
preziremo, te afektiramo čak i stil proroka staroga zavjeta; jer to nije 
napredak nego nazadak, mladež pako ne smije, da nazaduje ni u čem. 

Slova, koja izmišljaju sadašnji risari, sami su hieroglifi, nejasna 
su, nenaravna. Potezi, koji moraju biti po naravnom toku pera tanki, 
debeli su, i obratno. Sve je na glavu postavljeno. Stoje pako kod 
toga najgore, jest to, da naši ljudi ne prepoznavaju u tom ten¬ 
denciju tudjih anarkista. Oni ne vide, da ovi hoće negermanske 
narode potisnuti nazad i lišiti ih vlastite svoje tradicije, narivava- 
juci im stara gotska pismena. Pitam: Jeste li vidjeli u tim novim ger¬ 
manskim hieroglifima i jedno slovo, koje bi sjećalo na staroslavensko, 
glagolsko ili ćirilsko slovo ? — Ako se Niemci hoće povratiti 

k svojoj antiki, slobodno im. Ali kako može Hrvatima na um pasti, 
da štampaju hrvatske knjige novogotskim i nejasnim tim nakazama? 

Dobro bi bilo, kada bi se slikari, Hrvati, sjetili Niemca Heine-a, 
koji je pisao iza toga, što je posjetio neku izložbu slika, ove rieči: 
»Diese Leute glauben kliiger zu sein als ganze Volker, und doch 
hat die Erfahrung gezeigt, dass die Massen immer richtig geurtheilt 
haben. Die Volker sind eben alhvissend, alldurchschauend (!). 
Das Auge des Volkes ist das Auge Gottes.« — Hrvatski narod zna, 
što hoće ti njemački secesioniste, samo naši slikari ne mogu da to 
pojme. 

Vriedno je spomenuti, da ima medju tim secesionistima i pra¬ 
vih virtuosa, te da bi starijim slikarima teško bilo njih točno kopi¬ 
rati, ali virtuostvo nije ni u jednoj umjetnosti jezgra stvari. Ima dašto 
ljudi, koji sude, da je umjetnosti zadovoljeno, ako pjesnik, pripo- 

vjedač, dramatičar piše liepim jezikom i liepim slogom, ali to je 
uvjet, jer inače ne može i ne smije ni pokušati sreću u umjetnostima. 
Tko ne pozna tehnike orkestralnih glazbala, taj nije za instrumen- 
tatora. Glavna stvar u umjetničkom djelu jest kom pozi ci j a (oblik) 
sadržaj i predmet. Ako sama komposicija ne valja, uzalud je 
virtuoška vještina. Da nije tomu tako, mogli bismo istim pravom 
reći i čižmarski, mesarski, medičarski, tkal a čk i umjetnik, 
pošto treba i za te obrtničke radnje vještine i iskustva. 

Žaliti je u veliko, kada koji književnik, slikar, glazbenik do¬ 
tjera u svojoj struci do virtuosa, pa upotrebi tu svoju vještinu, da 
osramoti umjetnost, kao clo\vn u cirkusu, koji gusla teške komade 
držeći gusle natraške. 

Vještina najnovijih umjetnika mogla bi služiti usavršenju teh¬ 
nike tako, da bi ova opet unapriedila umjetnost, a ja mislim, da bi 
se svaki pojedini umjetnik mogao i tom slavom zadovoljiti. Ali kako 
se vidi, oni se ne zadovoljavaju tom slavom, jer u Ver Sacrumu 
stoji: »Entweder Alles oder nichts«! Ili svi narodi naše sluge u 
umjetničkom pogledu, ili mi nećemo više slikati, nego drugoga se 
posla latiti! — Tako je radio iRikardWagner, a kakva je bila 
posljedica? Bila je ta, da Wagner nema bezuvjetnih štovatelja, 
kakvih ima primjerice Beethoven, a broj njegovih nekoć pretje¬ 
ranih sljedbenika postaje danomice manjim, premda mu imade gla¬ 
zbena umjetnost mnogo zahvaliti u tehničkom pogledu. -— Kada je 
njemačko operno društvo gostovalo u Petrogradu, umoli ravnatelj 
toga društva ruskoga cara, da bi si odabrao jednu od V/agnerovih 
opera za predstavu. Car je malo razmislio, te ne rekavši ništa o 
Wagneru, zapovjedi : »Prikažite mi Gounodova Fausta.« 

Takvu budućnost čeka i secesionističke književnike i slikare. 

Istina. 

Drugi je glavni uvjet svake umjetnosti istina. U romanu i u 
drami treba da budu karakteri istiniti, to jest takvi 5 kakvi postoje 
u čovječjem društvu, ma da je sam čin izmišljen Čin pako mora 
biti tako izmišljen, da je vjerojatan, da čitalac ili gledalac ne kaže : 
Takva čovjeka ili takva čina nije nikada bilo, niti će ga igda biti. 

To je temelj onoga realizma, što ga prava umjetnost zahtieva. 
Oponašati posve vjerno čine i prizore iz ljudskoga društva nije 
realizam, nego naturalizam. Tomu pako nema mjesta u umjet¬ 
ničkom djelu, a najmanje tada, kada ga je pisac ili slikar što 


vjernije oponašao. Ako glumac prikazuje pijanca tako, kako ga je često 
vidjeti u životu, gdje se i pobljuje, ili ako pisac oponaša doslovce 
prepirke izmedju prostačkih ljudi, koji kunu Boga, otca i mater, to 
neće nitko hvaliti glumca ili pisca, da su vrstni realistički umjetnici, 
nego svatko će reći, da su to prostaci, i da se što takva ne pri¬ 
stoji u knjizi ili na pozornici. 

Mladež, koja rado čita Heine-a, upozorujem na sliedeću njegovu 
izjavu: »Die Biihne sei niemals eine banale Wiederholung des Lebens, 
sondern zeige dasselbe in einer gewissen vornehmen Veredlung.« 
To će reći, da realizam ili istina mora biti u umjetničkom djelu 
poljepšana, idealizovana; poljepšana po jeziku, po stilu, po činu i 
po materijalu. Seoska odiela na pozornici treba da budu od finijeg 
materijala, kroj te odjeće po svetačnoj narodnoj nošnji; glas glumca 
i grlo pjevačevo zvonko i čisto, osobe pristale. Ako bi u operi pje¬ 
vao pjevač propita, krešteća grla, ili guslač gudio na potrtim, ne- 
zvonkim guslama, ne bi nam se milila ni najljepša melodija. Takvo 
pjevanje i takvo guslanje ne ćeslušaoca uznieti, nego će mu biti odurno. 

Secesioniste vele doduše, da ništa ne čini, ako se umjetničko 
djelo prikazuje i ružno, samo neka bude istinito. Ali dok oni slave 
s jedne strane istinu nada sve, dotle stvaraju samu neistinu, samu 
fantasteriju. Ob onom realizmu, koji postoji u umjetničkim djelima 
kulturnih naroda, — za koje narode oni vele da rade — nema ni 
spomena. Pitam: «Gdje ima u prirodi takvih krajolika, kakvi su oni 
već prije spomenuti u Ver Sacrumu? Gdje ima ljudi s plavim i 
zelenim licima? Gdje su u nas kineske nošnje, ornamenti i boja 
odjeće po-kineski? i t. d. — Sve je fantasterija, koja potječe iz 
slabe moći mišljenja. Ali uza sve to ipak nazivlju secesioniste takav 
pravac, pravac istine. Neće li to reći opsjeniti cieli sviet? 

Umjetnicima dozvoljeno je iznieti i alegorije i stvari nenaravne, 
i nadnaravne, kako to čine pričaoci basna i bajka, ali ne smiju 
tvrditi, da je ono prava i živa istina, što su stvarali i iznieli. Oni 
to zaisto i ne tvrde, nego priznaju, da je njihovo pripoviedanje 
gola izmišljotina, fantazija. 

Ne tako najnoviji slikari. Ovi tvrde, da su njihove Miinhausi- 
ade živa istina, ili bar da bi mogle biti istinite. Po njihovoj fanta¬ 
ziji nije mogućnost isključena, da ima puževa velikih kao slon, da 
se negdje nalazi žensko golo čeljade, koje, ležeći na tlu, sigra se 
lubanjama mrtvih muškaraca i t. d. — A to, da se zove istinom i 
umjetnošću? 

Iluzija, koja ima da budi umjetničko djelo, ne sastoji se u laži, 
u apsurdima, nego u tom, da fantaziju čovjeka, koji uživa umjetničko 
djelo, vodi u onu nadzemnu sferu, gdje bi moglo biti ženino liepo 
savršeno liepo i čista istina, ne pako u onu sferu, gdje je zemna 
ljepota nakaza i laž. 

Jedan dio same Njemačke već se je otrieznio u pogledu sece- 
sionističkog pravca, te se ruga što bolje može tim slikarima, za koje 
kažu, da su farbe nblind, jer ne vide u prirodi živu istinu i žive 
boje. No naši slikari, Hrvati, sciene, da im je zadatak i dužnost spa¬ 
šavati ludi taj pravac. Neki njih, koji imadu malu umjetničku pro¬ 
šlost, idu tako daleko, da za volju njemačkih agitatora i poduzetnika 
pljuju na vlastitu prošlost, žaleći što su prije stvarali liepa, mila i 
istinska djela. 

Ta opametite se ljudi božji ! A ti hrvatski narode budi na 
oprezu ! 

Ćudorednost. 

S etičkog gledišta zahtieva se od svake umjetnosti, da diže i 
širi ćudorednost, da podupire školu, crkvu, državu, te da uzveličava 
ideale vlastitoga naroda. 

Kako vrši secesionistička umjetnost taj zadatak? ■— Vrši ga 
tako, da mora odgojitelj mladeži: otac, majka, sveće¬ 
nik, učitelj .... sakriti od mladeži publikacije najno¬ 
vijih pjesnika, pripovjedača i slikara. 

Na tu moju njima ustmeno izrečenu primjedbu, odgovoriše mi: 
„ Ako tako postupate, to jest ako sakrivate naše publikacije pred djecom, 
to vi krivo odgajate djecu, jer se djeci mora sve kazati i pokazati, što 
je i kako je i kako nastaje. 

Tako govore mladi ljudi, koji nikada nisu pročitali koju peda¬ 
gošku knjigu, kamo li da su učili, kako valja mladež odgajati. Oni 
si utvaraju u svojoj besprimjernoj megalomaniji, da se bolje razume 
u odgoj nego legija stručnih pedagoga, koji su cieli svoj život po¬ 
svetili odgoju mladeži, te imadu u tom i obilna iskustva. Svi učeni 
i iskusni odgojitelji vele, da treba u djetetu uzdržati, što dulje možeš, 
angjeosku čistoću i stid, te čuvati poluodraslu mladež od raskalaše- 
nosti. Baš za tu odraslu mladež mora biti koješta zabranjeno i to 
iz zdravstvenih i iz sto drugih razloga, da ne propadne tjelesno i 
duševno. Vidimo i sada dosta mladih ljudi, koji nisu imali valjana 
kućnoga nadzora u vrieme mladenačkoga odgoja, kako se prikazuju 


kao ljohavi starci, a jedva su stupili u zrelu muževnu dobu. A šta 
bi istom tada bilo, kada bi već djeca bila u sve upućena, a mla¬ 
deži bilo sve dozvoljeno? 

Pedagozi, svećenici, liečnici (dakako pravi!) svi zagovaraju, da 
mladež očuvamo od razuzdanosti, a evo pisci i slikari rade proti 
tomu. 

Neću reći, da svi njih to rade s nakanom, da mladež pokvare; 
radje ću vjerovati, da oni iznose samo zato takve stvari, da zado¬ 
volje zvedljivosti mladeži, te da postignu u te mladeži po- 
pularitet. Ali uz takvu cienu postati popularnim, i tim načinom 
razdragati čuvstvo i pamet mladeži, griešno je nastojanje. Takva 
zavedena mladež i ne misli tada na koristne nauke i krieposti, koje 
dušu i pamet oplemenjuju i jače, nego samo na ono, što te sile uniš- 
tuje, i što je protivno svim dosadašnjim naukama ikriepostima. Prividno 
pokorava se takva mladež jošte školskomu i kućnomu zaptu, jer se 
boji kazne, pa i uči prividno propisane nauke, ali bez zanosa, bez 
ljubavi, budući da tajne svoje misli koncentrira na posve šta drugo. 
Tako pako postaje i licumjerna. U njihovim očima svi su učitelji pa 
i roditelji sami tlačitelji i mračnjaci, njihovi su prosvetitelji i slo¬ 
bodoumnim samo oni, koji su im odavali tajne. A kako i ne bi, 
kad nažigači mladenačke lampe, koja treba, da već prije podne gori, 
sami vele: » Ćudorednost\ religija, patriotizam sami su fantomi, a ti će 
fantomi morati na skoro uzmicati pred našim idealima, jer jedino, što je 
nea/no jest: ljubav i istina. Hoće li pojedini natražnjaci pristati uz nas, 
to je nama za čas svejedno. Napokon će sviet ipak prisiljen biti nama se 
pokoravati, jer mi umjetnici sklopili smo čvrst Trutzbiindniss (sama rieč 
pokazuje, od kuda potječe!) pa se ni malo ne bojimo vašega Schutz- 
biilldnissa, koji vi i onako ne ćete moći sklopiti. 

A kakva je to ljubav -— pitah ih — koja je vama toli sveta i 
požudna? » To je « — odgovoriše mi — „ona ljubav, koja je jedina 
kadra čovjeka prenieti u nadzemne one vizije, gdje poeima raj i vječnost“. 
— Tako; to je dakle onaj nagon, koji se u dvostvoru čovjeka vje¬ 
čito bori s duševnom polovinom toga stvora. Je Ii zadaća umjetnosti 
raditi oko toga, da nadvlada u čovjeku prva ili druga polovina? — 

Ovi prosvjetitelji i ne misle na to, da će ljubav za tjelesnim 
užitcima radjati same egoiste, koji egoiste neće napokon mariti ni 
za kakve druge vrsti ljubavi, a niti za onu, koju čovjek nosi u srcu 
za umjetnosti. Šta više, ovi će se egoiste jošte i rugati samim umjet¬ 
nicima, što no su se posvetili takvoj struci, kako se meni nedavno 

2 





— 18 — 

rugao neki ovdješnji novčar. Ali rugati će se egoiste i onima, koji 
su se žrtvovali za čovječanstvo, za obitelj, za ljubav prama iskr- 
njemu, za ljubav prama domovini. 

Ove plemenite vrsti ljubavi, koje se zovu i krieposti, treba da 
umjetnost uzbudi, uzdržava i uzveličava, ne pako spomenuti onaj 
nagon, za koji još nije nitko tvrdio, da je kriepost. 

A kakvi su ti njihovi novi ideali, o kojima toli često i rado 
govore? — Ti ideali mogu se izreći dvima riečima: tjelesni uži¬ 
tak, bio taj užitak zabranjen ili dozvoljen, pošten ili nepošten, liep 
ili ružan, moralan ili nemoralan. Neki mladić reče mi u brk : „Jedan 
od naših nedavno živućih ideala bio je samoubojica N. N. On se je 
naužio života , sto je sladje mogao. A da to možemo, dozvoljeno nam je 
sve. Pronevjeriti tudji novac nije u našim očima grieh, nego dužnost, ako 
si možeš naime tim novcem učiniti život ugodnim, te ako ga upotrebiš u tu 
svrhu. Ako pako do toga dodje, da ti vrela za užitak presa hnu, a ti učini 
svemu kraj. Pametan čovjek neće se dati uapsiti ili čak usmrtiti, jer svaki 
je čovjek sam gospodar svoga života a nitko drugi. I Epikurejci su učili: 

„Edamus , bibamus, . post mortem nulla voluptas*, a to uči i 

Nietzsche, naime onaj Nietzsche , koji je u ludnici a bio je već i onda 
lud, dok je još pisao. 

Nije li to za zdvajati ? 

U nas ima silesija društava s raznovrstnim programima, pa tako 
i društvo za zaštitu životinja. Pitam: Ne bi li kruto potrebno bilo, 
da se sva Hrvatska složi u jedno veliko društvo, koji bi imalo za¬ 
datak, da štiti našu mladež od rušitelja ćudorednosti ? 

Drugi narodi, kada opaze, da se u njih nešto pretvori u blato, 
trse se, da to blato odstrane. Inače je u nas; blato, koje k nam 
dolazi iz inozemstva, ostaje ležati, dok ne okuži cieli zrak. Mislim, 
da bismo i mi morali nastojati, da takvo blato odstranimo i to što 
prije. 

Preteče tih umjetničkih anarkista imali su bar toliko obzira 
prema kršćanstvu i moralu, da su regbi samo balancirali na oštrici 
morala, a prama mladeži toliko, da su izrično istakli, da ono, što 
pišu ili slikaju, nije za mladež nego za zrele, ili bolje za prezrele 
ljude. No najnoviji umjetnici i pisci nemaju ni kakva obzira, jer iz¬ 
nose gotovo sramotne pjesme, pripovjetke i slike, i to baš u onim no¬ 
vinama, koje su po naslovu svom posvećene mladeži. Čovjek se 
upravo zgraža, kada čita opise tih nuditeta, u kojima se naročito 
ističe, da su slikane po živim modelima, ne bi li time upozorili 

mladež, da stid nije kriepost nego ludost. Znademo pako, da i ne- 
naobraženi roditelji kore svoju djecu, kada počine manji koji grieh, 
riečima: »Sram vas bilo!« A znademo i to, da mnogi ljudi samo 
zato ne počine nešto, što im nije dozvoljeno, da im se ne kaže: 
»Sram vas bilo!« 

Kakve će imati posljedice novi taj tobože umjetnički smjer, 
ako u mladeži ubijemo stid i sram, na to sigurno nisu pomišljali ti 
ljudi novih ideala. 

Istina je, da vidimo u muzejima pa i drugdje nuditeta, ali te 
umotvorine spadaju u naivnu onu dobu, gdje nije bila civilizacija da¬ 
našnjoj našoj slična, i u vrieme, u kojem su vladali posve drugi 
estetski nazori nego sada. Uz to ne smije se ni na to zaboraviti, da 
je drugo isklesati gole figure s mitološkom ili kršćansko-nabožnom 
tendencijom, a drugo iznieti ih s frivolnom nakanom. 

Današnji umjetnik mora da radi za svoje vrieme 
a ne za prošlo, jer inače neće bitinjegovodjelozrcalo 
sadašnj osti. 

Bit će i to istina, da je neodjeveno čovječje tielo ljepše od 
odjevenoga, kao što je i slon i pas ljepši vidjeti, kako je stvoren, 
nego li odjeven suknom ili frakom. Ali bilo to ovako ili onako, 
fakat jest, da društvo kulturnih naroda ne drži gola čovjeka pri¬ 
stojnom javnom pojavom. 

Umj etnički anarkiste teže očito za tim, da kul¬ 
turne narode dovedu u divljaštvo, da sviet poživinči, 
jer i živina ne poznaje stida. 

Secesioniste vele, da je to novi duh vremena, proti kojemu se 
uzalud boriti, te se pozivlju na to, da sva moderna umjetnost diše 
tim duhom. Jer kako je vidjeti na sadašnjoj izložbi u Beču i u raz¬ 
nim ilustrovanim novinama, najradje se izlažu i objelodanjuju nuditeti. 

Priznajem, da su od jedno dvadeset godina bečki ilustrovani listovi 
drukčiji, nego prije, no mi znademo, što je tomu uzrok i koje je pleme 
tomu povod dalo. Ali ako je tomu i tako, iz toga još ne sliedi, da 
moraju i Hrvati tim putem poći. Dapače mi hrvatski patrioti pro¬ 
svjedujemo proti tomu, da se hrvatski narod silom tura na tu stazu. 

Makar se sto i hiljada puta kazalo, da je to znak zapadne 
nove kulture, to ćemo je ipak odbiti. I onako imademo dosta raz¬ 
loga smatrati tu zapadnu kulturu, — osobito onu, koja k nama 
dolazi posredovanjem Niemaca — za Slavene ropstvom. 

Neka inostrana dama pokazala je nedavno u nekom čestitom 

javnom lokalu nekoj mlađoj gospodi (domaćim častnicima) šestu svesku 
Ver Sacruma tumačeći im slike, te upozorujuć ih, da bi ova i 
ona linija, ovaj ili onaj kolorit stanovitih nuditeta imao biti još iz- 
razitiji. To je po svoj prilici bila neka moderna slikarica, koja je sa 
svojom zapadnom kulturom i sa svojom ženskom emancipacijom po¬ 
stigla u onaj čas to, da je jedan za drugim te gospode izčeznuo — 
od stida. 

Drukčije su još, hvala Bogu, naše gospodjice, Hrvatice. Jedna 
od ovih, koja uči slikati, tužila mi se, kako ona i družice njezine 
često se ne ufaju od stida oči podići ni od poda, kada im pokažu 
i tumače slike najnovije raskalašene te škole, te da će one radi 
toga i napustiti to umieće. 

Čuo sam (a to je jedino, što ovdje priopćujem po kazivanju 
trećih), da je.nedavno bio osudjen neki ovdješnji sitno-knjižar na 
pedeset forinti globe, jer je prodavao čak i mladeži lascivne slike. 
Dobro, sud zna šta radi. Ali tada bi trebalo kazniti i druge, koji 
isto čine, i to još više javno, nogo spomenuti sitnoknjižar. 

Vidit ćemo, da li ćemo se moći uspješno boriti proti tomu 
novomu duhu, ili da će Hrvati abdicirati! 

Neki najnoviji pripovjedači vđe\ „ Mi moramo pisati za višu inte¬ 
ligenciju, jer u gradjanstvu našem nemamo čitatelja, kamo li u seljaštvu; 
inteligencija pako želi čitati samo pikantne stvari — Dakle onih deset 
hiljada gradjanskih čitatelja Matice Hrvatske i veliki broj gradjanskih 
čitatelja raznih novina liepe literature i znatan broj onih gradjana, 
koji čitaju prevedene romane i originalne naših nakladnika, to nije 
ništa? — U nas žalibože daje upravo viša inteligencija najmanji 
kontigenat čitalaca. Pa ova, da je mjerodavna za pravac naše knji¬ 
ževnosti? — Ali to nije pravi razlog, to je samo izlika onih, koji 
po svom temperamentu i odgoju naginju na pikanteriju. 

Nadalje vele oni: „/ u ?iajboljem se društvu pripoviedaju porno¬ 
grafske stvari, nema dakle razloga takve stvari ne pisati i ne štampati. “ 

Hej stanite, da se malo ogledamo! — Drugo je privatan krug 
a drugo javnost (literatura), drugo su odrasli ljudi, a drugo djeca i 
nezrela mladež. 

Ako se muž i žena kod kuće posvade i medju sobom izgrde, 
niti je to liepo, niti u redu; ali ako oni to čine javno, recimo na 
šetalištu, gdje se nalazi mnogo svieta, tada će svako reći, da je to 
sablazan. Pripoviedaju li se u društvu odraslih ljudi lascivne stvari 
u svrhu, da bude smieha, jer takvim stvarima obično se ljudi naj¬ 

više smiju, ne će se time njihov moral porušiti, jer imadu čvrsta 
ćudoredna načela, i jer brzo zaborave ono, čemu su se na čas smi¬ 
jali. No ako to iznosiš u kazalištu, bit ćeš isfućkan i kažnjen; ako 
to pako pripoviedaš djeci, ili ako daješ mladeži u ruku pornografske 
knjige i lascivne slike, to neće ona na te stvari brzo zaboraviti. 
Pamtilo i mladenačka fantazija meki je vosak, u koji se baš takve 
stvari najlaglje utisnu. Otvrdnu li ti otisci, to postaju šablonama. 
Najnoviji secesionistički pisci i umjetnici hvale se doduše, da ne 
rade po šablonama, pošto je svaki njih klasik, ali u praksi stvaraju 
šablone i to mladeži vrlo pogibeljne. 

Naši sliepci-guslari znadu i umiju izim sljepačkih i junačkih 
pjesama i vr agolj astih, ali ako ih tko pozove, da takve pjevaju, 
otjeraju žene i djecu prije nego počmu pjevati, zaviknuv : »Djeco i 
žene bjež’te na stran!« — A zašto to čine? Zato, da se u djeci i 
u ženama ne ugasi stid, koji oni zovu i božjim stidom. 

Ako se dakle moderne stečevine zapadne kulture u tom sastoje, 
da uguše stid u mladeži, a novi duh i novi ideali u tom, da ruše 
moral i poštenje, tada nećemo ni malo žaliti, ako hrvatski narod 
zaostaje u toj kulturi, ako diše zastarjelim duhom, ako čuva stare 
svoje ideale. Jer tada ćemo moći mirne duše gledati u budućnost, 
znajući da hrvatski narod čuva moralna načela pravoga kršćanskoga 
svieta, a time i narodni svoj opstanak. 

Patriotizam. 

O patriotizmu i patriotičkim dužnostima u opće, ne ću da ovdje 
govorim; u nas se o tom i onako dosta dekjamuje, ali ono, što se 
radi u tom poslu, ne radi se ni svestrano ni sistematički. Tako 
primjerice zahtievaju naše novine odlučno, da se u javnom i privat¬ 
nom životu služimo hrvatskim jezikom, i opet, da što bolje podupiremo 
hrvatsku knjigu i domaće industrijalne proizvode. Ali te novine ne 
mare ni malo, kada se tudjim umjetničkim proizvodima unosi i širi 
u nas tudjinstvo. Ti Hrvati sveudilj omalovažuju utjecaj, koji imadu 
proizvodi liepih umjetnosti na dušu, srce i ukus čovječji, te lako¬ 
umno zaboravljaju, da srce čovječje često nadvladjuje i najjači i naj¬ 
hladniji um. 

Ja mislim, -— ako naime želimo u nas suzbiti i istriebiti tudjin¬ 
stvo — da ne bismo smjeli zaboraviti na moc umjetnosti, koja daje 
čuvstvu pravac, jer bez uvaženja te moći ostat će naše nastojanje u 
tom pogledu samo jednostrano. Jednostrano u toliko, jer ćemo ono, što 

s jedne strane popravljamo, s druge strane još većma pokvariti. Ima 
u nas ljudi, koji su u jezičnom pogledu najkrutiji, gotovo nesmiljeni 
Hrvati, u glazbi su pako inkarnirani Švabe ili Talijani. U mojim 
očima nije takav Hrvat cieli patriota. 

Naš je hrvatski puk u tom mnogo sretniji od naše inteli¬ 
gencije, jer je u njemu razvitak u svemu harmoničan, gotovo siste¬ 
matičan. 

Sve, što se u kojoj zemlji radi za kulturni razvitak, treba da 
je u prilog masi naroda, da se radi za volju starosjedioca te zemlje 
koji su je osvojili, napučili, branili, uzdržali, te joj utisnuli narodni 
svoj obilježaj. Domaći književnik i umjetnik, koji živi u 
toj zemlji, te ne radi na korist naroda, ne vriedi, da 
ga zemlja hrani, onaj pako, koj i h otim i c e r adi n a uštrb 
toga naroda i proti tomu narodu, toga bi trebaloizag- 
nati. 

Zavirimo li u staru pa i u novu povjest knjiženosti i umjetnosti, 
vidit ćemo, da su književnici i umjetnici svakoga naroda radili ako 
ne isključivo, a to pretežno za svoj narod, opisivali i kistom izno¬ 
sili ono, što u tom narodu opstoji, što je njemu milo i sveto, a 
glazbenici komponovali takvu glazbu, koja je odgovarala glazbenoj 
tradiciji i glazbenom ukusu toga naroda. 

Pisac koji veli: »Žalim neizmjerno, što se nisam po¬ 
svetio tudj oj mjesto hrvatskoj knj izi«, nije rodoljub, koliko¬ 
god on i afektira rodoljublje. Pravomu rodoljubu, piscu, ne 
samo da je dužnost, raditi za svoj narod, nego mu to 
mora biti i najveća slast i najveći ponos. Takvi nepatrio- 
tični književnici i umjetnici nisu drugo, no obični »gšeftmaheri« ili 
megalomani. 

Najnoviji naši književnici i umjetnici uče: „ Drama, roman, 
slika, glazba, treda da je zato internacionalna, da može naći put i u 
inozemstvo .* — Kano da ini sviet već željno očekuje internacijonalne 
umjetničke pokušaje hrvatskih secesionista. 

Baš je obratno, mlada gospodo! Vaša će djela sebi prokrčiti 
put i u inozemstvo samo tada, kada budu prvo: prava umjet¬ 
nička djela, a drugo: kada svietu pružite u vašim djelima što 
osebnoga, hrvatskoga. Ovo hrvatsko bit će svietu novo; sviet 
pako žudi samo za novim. 

Franceski, ruski pa i magjarski dramatičari, pripovjedači, slikari, 
komponiste opisuju u svojim djelima samo ljudsko društvo i čuvstvo¬ 

vanje svoga naroda, ne mareći za to, da li im sviet točno razu¬ 
mije ili ne razumije društveni život onoga naroda i lokalno nišanjenje 
(Anspielung). Oni rade u prvom redu za svoj narod, te im je samo 
nuzgredna briga i nuzgredan ponos, da li i drugi narodi u svom 
jeziku prikazuju njihove drame, prevode njihove romane, glazbuju 

njihove kompozicije. _ _ . „ . 

I Niemci rade tako, ali prikrito. Jer dočim je njemački sovi- 
nizam na vrhu vrhunca, svjetuju ipak drugim narodima, da budu 
kozmopolite, da odbace od sebe narodni svoj individualitet, ne bi li 
tako zavladao cielim svietom germanski duh. A da u tom sto 
sigurnije uspiju, obećavaju piscima i umjetnicima drugih naroda, da 
će oni proturati njihova djela u Njemačkoj i nastojati, da ti zave¬ 
deni pisci i umjetnici imadu od svog rada i materijalnu korist. 
..Živih Niemci, prosvjetljeni Niemcikliču nali najnoviji književnici 
i umjetnici, netom čuvši rieči , materijalna korist “, te umuju ovako:. „Sta 
če nam taj hrvatski patriotizam , od koga književnik i umjetnik živiti ne 
može, mi pako želimo da živimo dobro, jako dobro. Zato i nećemo od¬ 
sele 'viče ni pisnuti o tom fantomu patriotizmu, mi ćemo se doti na 
rie'senje općih i velikih problema, pisat ćemo i slikat ćemo same pikante¬ 
rije, ma one bile i proti tako zvanom moralu, da nam se put otvori u 
veliki sviet. Hrvatske te osebine i onako nisu ništa drugo nego znak 
barbarstva, a Hrvatska i ne vriedi, da imade takvih pisaca i umjetnika, 
kakvt smo mi. ludji narodi, naročito Niemci, znadu umjetnike cieniti te 
i elegantno plaćati, u nas pako dadu nam za divne naše radnje moder¬ 
noga duha jedva toliko, koliko plaćaju za kramarsku kakvu robu. Čitajte 
samo, kakve upravo kneževske soiree priredjuje ovaj i onaj berlinski 
romanopisac, i kakve imadu palače, ville i druga bogatstva njemački sli¬ 
kari! Bilo Vam {meni naime) s toga po volji ili ne bilo, mi ćemo od 
sada samo internacionalno, jer tada smo sigurni, da nećemo gladovati, 
kako Vi i drugi.* 

Odlična neka osoba svjetovala mi, da ne idem glede patrio- 
tičkoga smjera u umjetnostima predaleko, jer prvo : umjetnik mora ziviti 
od svoga rada, a u nas nema toliko bogatih ljudi, da bi mogli moći 
mnogo trošiti za slike i drugi umjetnički luksus, a drugo : kako će imati 
patriotičnu tendenciju recimo ni em olik (Still-Leben)? Ja joj smjesta 
odgovorih: «I niemolik hrvatskoga slikara treba da pokazuje na 
našu otačbinu. Jer slika li Hrvat niemolik norveškim ili afnkanskim 
osebinama. teško da će naći u velikom svietu toliko odziva, koliko 
je našao naš vrli umjetnik gosp. Mašić sa svojim niemolicima i svojim 

genre-slikama hrvatskoga karaktera. Neće ga pako zato naći, jer 
hrvatski slikar, koji je od svoga djetinstva vidio u domaćoj prirodi 
sujete za niemolike i za slike iz života (quadro di genere), laglje će 
stvoriti u svojoj fantaziji, a tada i svojim kistom istinsko umjetničko 
djelo, nego ako je takve sujete samo na čas vidio u Norveškoj ili 
u Africi, ili ako ih de facto ni vidio nije. Moj patriotizam u umjet¬ 
nostima ne ide do pretjeranoga šovinizma, do nesnošljivosti ili do 
političkog strančarstva; ja samo želim, da bude djelo domaćeg umjet¬ 
nika domoljubno. Znanost i umjetnost mora da je svojina 
cieloga naroda, da služi cielomu narodu, nepakosamo 
jednoj političkoj stranci, ili da čak ign or ir a d o mo vinu. 

Kada književnik i umjetnik samo zato radi, ili hoće da radi za 
tudji sviet, što ga veliki i bogati narodi bolje plaćaju, nego što ga 
mogu plaćati njegovi zemljaci, tada nije on prosvjetitelj svoga 
naroda nego izdajica. 

Zar je zadatak umjetnika i književnika biti pijavicom vlastitoga 
naroda? Zar su pravi apostoli prosvjete ikada težili zatim, da narod 
svoj oplačkaju? Nisu li se ti prosvjetitelji time zadovoljili, što su 
imali donekle bezbrižnu eksistenciju, djelokruga i pažnje u svom 
narodu? Ima li sladje zadovoljštine, nego ako si sam možeš reći, pa 
ako i drugi to priznaju, da si zadovoljio svojoj patriotičnoj dužnosti ? 

Drugo je, ako je narod toli bogat, da može svoje književ¬ 
nike i umjetnike sjajno nagraditi, a neće, ili ako nakladnici knji¬ 
ževnih i umjetničkih djela, otkidaju piscu i umjetniku još i od onoga, 
što je po pravu i pravičnosti zaslužio: tada taj narod zaisto ne za¬ 
služuje, da ima umjetnika i pisaca. Ali ako narod štuje svoje 
prosvjetitelje, te im daje toliko, da ne oskudievaju, tada je taj narod 
ispunio svoju dužnost. 

Kada umjetnik ne nadje u svojoj otačbini djelokruga, ili ako 
ide s tom nakanom u tudji sviet, da tamo proslavi ime i čast Hr¬ 
vatske (kako Trnina i Savić), tada nije ono prvo zamjeriti, a ovo 
drugo je čak i hvalevriedno. 

Naši secesioniste ne mare, da dižu ponos hrvatskoga naroda, 
ili ako šta rade, što nosi hrvatski obilježaj na sebi, ne rade to 
povedeni patriotičkim zanosom, nego pod moraš ili zaslužbe radi. 
Takve umjetnike ne možeš smatrati pravim apostolima. Oni to i 
sami znadu, šta više, oni to ne će ni da budu. Ali unatoč tome, d a 
čuješ i vidiš, kolikim se ističu pretenzijama! 

Grade se, kao da su najvredniji i najpožrtvovniji prosvjetitelji, 


o kojima ovisi sretna budućnost domovine, i na koje treba da narod 
pazi kao na zjenicu oka svoga. Oni vele i javno pišu: v Ako nam 
ovo i ono ne dadete i ne dozvolite, to vam nećemo dati naših drama, 
romana i slika, nego ćemo ih poslati u inozemstvo. Time ćemo pako pri¬ 
siliti vas, da nam napokon sve ono ispunite, što želimo. Jer znajte mi 
smo solidarni, te imamo i vanjskih saveznika ! Ako nećete drugim umjet¬ 
nostima. i drugim umjetnicima datione pogodnosti, koje mi tražimo, to 
su si ti umjetnici sami krivi, jer zašto nisu medju sobom solidarni, kako 
smo mi umjetnici (slikari) i zašto si ne traže saveznike) u inozemstvu! 
U ostalom nas nije briga za druge, jer smo mi, i to samo mi spasitelji 
hrvatske budućnosti, jer samo mi i nekoliko hrvatskih pjesnika i pripo¬ 
vjedača dišemo modernim duhom“. - 

U listu Ver Sacrumu stoji crno na bielo : »Unsere Wiener 
Secession hat drei Maximen: Die erste ist, sich nicht fiirchten lacher- 
lich zu werden; die zweite: man muss sich verstehen verhasst zu 
machen; die dritte: man darf sich (hinsichtlich der Preise) nicht 
beschrvichtigen lassen. Denn in Wien hat von jeher nur Jener triumphirt, 
der sich jahrelang blamirt hat, nur Jener sich Respect verschafft, der 
sich den Leuten zurvider gemacht hat; ist nur Jener gut bezahlt 
\vorden, der unverschamt viel verlangt hat«. 

To su, hrvatski čitaoče, nazori najnovijih samo¬ 
zvanih umjetnika. — Do tebe je, i do mjerodavnih fak- 
tora, da ne dozvole, da ova družba terorizira hrvatski 
narod i da skroz pokvari našu mladež. 

Mi stariji pisci i umjetnici iskreno želimo, da se naša mladež 
bavi književnošću i umjetnošću, te se od srca radujemo, ako se ona 
za te grane prosvjete oduševljava pa i tvorno radi. Ali neka si ona 
samo to ne utvara, daje već sada pozvana, da dade cielomu našemu 
literarnom i umjetničkom radu pravac, sada gdje još nema potre¬ 
bite spreme i potrebitog iskustva. Jer ako se ona neće priključiti 
nam starijim, nego se od nas otciepi, rastrgnut će ona time nit 
postepenog razvitka. 

S toga joj svjetujem, da bude strpljiva, te da čeka, dok na 
nju dodje red, kako smo i mi čekali, dok je na nas došao red : — 
da se za rad dovoljno pripravlja, da može stvoriti bolja i savršenija 
djela, nego što su stvorili stariji naši pisci i umjetnici, — a napo¬ 
kon da ne ruši svetinje: moral, religiju i patriotične krieposti hrvat¬ 
skoga naroda. Jer ako je ta mladež pravedna i uvidjavna, morat će 

priznati, da su naši pisci i umjetnici od ilirske dobe amo u velike 
digli hrvatsku sviest i hrvatsku kulturu. 

Pojmljivo je donekle, što naša mladež hoće, da se sama postavi 
na noge, to jest da si sama pomaže, jer istini za volju dužni smo 
priznati, da su tom udruživanju (možda preranom) krivi neki stariji 
književnički i umjetnički faktori. Oni faktori naime, koji su dosta 
puta neljubezno odbili ne samo nevjeste nego i prilično vješte 
mladje sile, koje su čeznule za tim, da sudjeluju u kulturnom 
našem radu. Ne našavši mladje te sile nigdje oslona i susret¬ 
ljivosti, razletiše se s početka kojekuda, a tada se udružiše. Pa 
da budu i po broju neki vidljivi činbenik, povukoše u svoj krug 
i takve nezrele sile, kojima još nisu krila toliko ponarasla, da 
ih možeš nazvati književnim proletarcima. Vidivši vodje te udruge 
vojsku svoju, došli su na to, da treba dekoruma radi i starije po¬ 
zvati, ali s nakanom da ih ne budu slušali. Uz to složiše se oni još 
s takvim tobože umjetnicima, koji nisu ništa manje nego hrvatski 
patrioti. Jedni i drugi: neljubezni stariji i nestrpljivi mladji, treba da 
poprave svoju pogrešku. 

Potrebna je, jako potrebna oveća književnička i umjetnička 
zadruga, a ja bih sa svoje strane preporučio, da postojeća naša knji¬ 
ževnička društva učine takvoj zadruzi najšire koncesije. Ali, kako već 
naglasih, smjer takve literarne i umjetničke zadruge ne smije biti laži- 
liberalan i frivolan, negokršćansko-moralan i hrva tsko-patriotičan. 
Snovim duhom secesionista neće ona ništa postići, j er će svi triezni 
i moralno odgojeni elementi nastojati o tom, da se takvoj zadruzi 
uskrati kapital, onaj nepresahnjivi kapital, koji se zove hrvatski 
narod. 

Osvjedočen o tom, da samo kršćansko-moralan i hrvatsko-patrio- 
tičan temelj može biti spasonosan za hrvatsku kulturu i za hrvatsku 
umjetnost, te da je često spomenuti najnoviji smjer veoma pogibe¬ 
ljan za budućnost i opstanak samoga naroda, žigosao sam taj smjer 
mnogo oštrije, nego što sam vičan govoriti mladjim pregaocima. U 
ostalom nisam ja tuj govorio samo u svoje ime, nego u ime sviestnih 
hrvatskih patriota, svećenika, pedagoga, književnika i umjetnika, za 
koje se evo potpisujem. 

U Zagrebu dne 15. srpnja 1898. 


Fr. Š. Kuhač. 

